תצוגה חזותית היא עיקר המטרה בעבודתי
אני מלמד בנושא הבריאות הגלובלית
ואני יודע שלא מספיק להראות רק נתונים
אני חייב להראות את אותם נתונים בצורה בה אנשים גם יהנו וגם יבינו
לכן אני אעשה עכשיו, מה שלא ניסיתי אף פעם:
הנפשת המידע במרחב אמיתי
עם מעט עזרה טכנית מהצוות שלי
אז הנה זה: דבר ראשון, ציר המייצג את הבריאות
תוחלת החיים מ-25 שנים עד 75 שנים
וכאן למטה, ציר המייצג מדד לעושר:
הכנסה לאדם: 400, 4,000 ו-40,000 דולר.
לכן כאן למטה מיוצגים העניים והחולים,
וכאן למעלה מיוצגים העשירים והבריאים.
כעת אראה לכם את העולם כפי שנראה לפני כ-200 שנה,
בשנת 1810.
הנה באות כל המדינות:
אירופה מיוצגת בצבע חום, אסיה באדום, המזרח התיכון בירוק, אפריקה (דרומית לסהרה) בכחול,
והאמריקות בצהוב.
גודל בועות המדינות מייצגות את גודל האוכלוסיה.
ובשנת 1810, היה די צפוף שם למטה, נכון?
כל המדינות היו חולות ועניות
תוחלת החיים עמדה על מתחת ל-40 בכל המדינות
ורק אנגליה והולנד היו במצב טוב יותר,
אך לא בהרבה.
ועכשיו, אני מתחיל את העולם.
המהפכה התעשייתית השפיעה על מדינות באירופה ובמקומות אחרים
בכך שהרחיקה אותן מהשאר,
אך המדינות אשר היו בזמנו בשליטה זרה, באסיה ואפריקה,
הן תקועות שם למטה.
ובסופו של דבר המדינות נהיו בריאות יותר ויותר.
כעת, נאט בכדי להראות את ההשפעה
של מלחמת העולם הראשונה
ומגפת השפעת הספרדית. איזו קטסטרופה!
עכשיו אני מאיץ דרך שנות ה-20 וה-30.
ולמרות המיתון הגדול,
מדינות המערב המשיכו להתפתח
לכיוון הבריאות והעושר.
יפן ומספר מדינות אחרות ניסו לעקוב אחריהן
אך רוב המדינות נשארו כאן למטה.
כעת, לאחר הטרגדיות של מלה"ע ה-2,
אנו עוצרים בכדי להביט על העולם בשנת 1948.
שנת 1948 הייתה מוצלחת מאוד: המלחמה נגמרה,
שוודיה השיגה מדליית זהב באולימפידת החורף
ואני נולדתי.
אבל ההבדל בין מדינות העולם
היה רחב מתמיד.
ארה"ב מלפנים, יפן סוגרת פערים,
ברזיל נשארה מאחור
איראן התעשרה מעט בגלל הנפט אך עדיין תוחלת החיים שם הייתה נמוכה.
והענקים האסייתים:
סין, הודו, פאקיסטן, בנגלדש ואינדונזיה
עדיין נותרו עניות וחולות שם למטה,
אך ראו מה עומד לקרות!
הנה זה שוב!
בתקופת החיים שלי, מושבות לשעבר זכו לעצמאות,
ובעקבות זאת הן נהיו בריאות יותר,
ובריאות יותר,
ובריאות יותר.
ובשנת 1970, אז מדינות באסיה ובאמריקה הלטינית
התחילו לסגור פערים אל מול מדינות המערב:
הן נהיו הכלכלות החדשות.
חלק ממדינות אפריקה הצטרפו
חלק אחר היה שקוע במלחמות אזרחים,
מדינות אחרות הוכו בוירוס האיידס.
וכעת ניתן לראות את העולם כפי שהו נראה כיום,
עם הניתוח הסטטיסטי המעודכן ביותר.
רוב האוכלוסיה כיום נמצאת במרכז.
אך באותו זמן קיימים הבדלים עצומים
בין המדינות המוצלחות יותר לכושלות יותר
בנוסף קיים חוסר שיוויון משמעותי בתוך כל מדינה
הבועות הללו מייצגות ממוצע של המדינות,
אך אוכל לפצל אותן.
לדוגמא סין, יכולה להתפצל למחוזות.
הנה שנחאי.
יש לה אותם ערכים של עושר ובריאות כמו של איטליה כיום.
והנה המחוז העני גנסו,
הוא נראה כמו פקיסטן
ואם אפצל יותר
השטחים החקלאים נראים כמו גאנה, אפריקה.
ובכל זאת, גם לאחר שנכחנו בחוסר השוויון העצום הקיים כיום,
ראינו 200 שנה של התפתחות מרשימה.
הרווח ההיסטורי הענק הזה
בין המערב לשאר המדינות, נסגר כעת.
נהפכנו לעולם חדש ומלוכד,
ואני רואה מגמה ברורה אל העתיד,
בעזרת סיוע, מסחר, טכנולוגיה ירוקה ושלום.
קיימת אפשרות אמיתית שכולם יצליחו
להגיע לפינה של הבריאות והעושר.
ובכן, מה שראיתם בדקות האחרונות
הוא סיפור של 200 מדינות
לאורך 200 שנה ומעבר.
סיקור זה היה שיקלול של כ-120,000 מספרים.
מגניב, לא?